<classify> THERESIA GASPER DAR ES SALAAM KOCHA Mkuu wa Yanga, Mwinyi Zahera, amesema hawezi kuumizwakichwa na Zesco kwani anawafahamu vizuri mno, huku akidai kuongezewa nondo nakocha wa TP Mazembe ya DR Congo juu ya Wazambia hao. Yanga inakabiliwa na mchezo raundi ya kwanza ya Ligi yaMabingwa Afrika dhidi ya Zesco, unaotarajiwa kuchezwa kesho kwenye Uwanja waTaifa Dar es Salaam. Timu hiyo ilitinga raundi ya kwanza ya michuano hiyobaada ya kuitoa Township Rollers ya Botswana kwa jumla ya mabao 2-1 katikahatua ya awali. Akizungumza baada ya mazoezi yaliyofanyika Uwanja wa Taifajana, Zahera alisema wamejiandaa kuikabili timu hiyo na kupata ushindinyumbani. Nafahamu timu ya Zesco ni kubwa na imecheza michuano hiimara nyingi lakini hata hivyo, kocha wa TP Mazembe Bihayo Kazembe alinipambinu zao kwa sababu alishacheza nao, hivyo hainipi ugumu kukabiliana nao,alisema. Alisema wachezaji wake wapo fiti isipokuwa Paul GodfreyBoxer na Issa Bigirimana ambao ni majeruhi lakini wengine wanaendelea naprogramu ya mazoezi kama kawaida. Zahera alisema mipango yao ni kushinda mchezo huonyumbani kabla ya kwenda ugenini ili wajiwekee nafasi nzuri ya kusonga mbele. Alisema katika nafasi ya Boxer, anaweza akamchezeshaMapinduzi Balama ambaye alianza kumfanyisha mazoezi hayo jana huku akipangakuendelea na leo.  <topic>: MICHEZO 